Po Timur Lenkovi zmagi nad Bajazidom v bitki pri Ankari leta 1402 se je začelo v Osmanskem cesarstvu obdobje anarhije, katero je Mircea izkoristil za napade na Osmansko cesarstvo, v katerih so sodelovali tudi Ogri. Leta 1404 je ponovno osvojil Dobrudžo, se vmešal v osmansko državljansko vojno za oblast in omogočil princu Musi Čelebiju, da je za nekaj časa zasedel osmanski prestol. V tem času je Mircea dosegel vrh svoje moči.